text: Den kolde vinter er hård ved de hjemløse
  23 januar 2010 kl. 14.58
  Kirkens Korshær i Vejle vil nu søge socialministeren om penge til ekstra varme soveposer.
  De er her, de hjemløse - men de holder sig for sig selv. 
  Blandt andet i kolonihaver, hvor de har tag over hovedet og en plads på gulvet. 
  Kirkens Korshær i Vejle samarbejder med kommunen om at sende to opsøgende medarbejdere ud med tøj og mad. 
  Socialforsknings-instituttet har opgjort antallet af hjemløse i Vejle til 51, men der kommer mange flere i Korshærens varmestue, fordi de er ensomme eller på farten og har brug for hjælp i en periode. 
  Problemet er ekstra stort i Vejle, hvor de hjemløse ikke har nogen steder de kan sove.
  Kirkens Korshær i Vejle må de derfor henvise de hjemløse til herberger i for eksempel Kolding eller Horsens.
  Kirkens Korshær deler for tiden flittigt ud af for eksempel dyner og varme tæpper.
  Men det er langt fra nok til dem, der skal sove i det fri.
  Derfor vil organistationen nu søge socialministeren om penge til ekstre gode soveposer
  